Dende o punto d'envista d'a enerchía, a quimiotrofia y a fototrofia son as dos solas alternativas posibles d'obtención d'enerchía por parte d'un ser vivo. Manimenos, en ecolochia de relacions troficas s'estudea tamién os fluxos de materia entre os diferents components d'un ecosistema, de forma que os conceptos se pueden combinar en parolas que tamién expresen información sobre a forma d'obtención de materia que tiene un organismo, dando lugar a termins como quimiolitotrofo quan as moleculas organicas se sintetizan a partir d'inorganicas, quimioorganotrofo quan o que se consume son compuestos organicos, quimioheterotrofo quan obtiene as moleculas d'un atro ser vivo, y quimioautotrofo en os casos excepcionals de que s'obtienga enerchía de moleculas captadas de l'exterior pero se sintetice as suyas propias moleculas organicas por fixación de carbonio inorganico.